
	Балаларды далада қабылдау
	Таңғы сүзгі: балалардың терісін, дене қызуын, сыртқы көрінісін тексеру. Балаларды жақсы көңіл күймен қарсы алу және оларға қолайлы жағдай жасау.
Баланың көңіл күйін, оның жеке пікірін, қызығушылығын анықтау.

	
	Ата-аналармен «Күн режимі және оның бала өміріндегі маңызы» тақырыбында әңгімелесу. Мен тобымыздың барлық балаларын дені сау және бақытты көргеніме қуаныштымын! Кешке дейін осы көңіл-күйде болғандарыңды қалаймын! Ол үшін біз жиі күліп, бір-бірімізге көмектесуіміз керек!

	
	Тақпақ жаттау жаттығуы.
(тіл дамыту және көркем әдебиет)
Мақсат-міндеттер: балалардың есте сақтау, ойлау, сөйлеу қабілетін, жағымды эмоцияларды дамыту.
Алақай, алақай,
Құймақ пісті балақай!
Терезеге қояйық,
Тезірек суытайық.
Торғайлар ұшып келді,
Құймақтан шоқып жеді.
Қатты қағып қанатты,
Бастарына қоныпты!
"Қалашық салу" ойыны.
(құрастыру)
Мақсат-міндеттер: арнайы "лего" немесе ағаш материалдарынан құрылыс бөлшектерінен қарапайым құрылыстарды қалауға баулу; ұсақ қол моторикасын, кеңістікті бағдарлау қабілетін дамыту.
"Лего" немесе ағаштан жасалған құрылыс ойыншықтары. Педагог өз үйін салуды ұсынады (өткен аптаның тақырыбын еске түсірейік) және оны ортақ құрылысқа біріктіру.
	"Балабақшаға келе жатқанда мен не көрдім?" тақырыбындағы бақылау.
(тіл дамыту және көркем әдебиет)
Мақсат-міндеттер: тақырып бойынша сөздік қорларын белсендіру.
Педагог балалардан балабақшаға келе жатқан жолдарында не көргендерін айтуды сұрайды (көп көліктер, балалар, автобустар, бағдаршам және т.б.).
"Шарды қалқып ал" ойыны.
(сенсорика, қоршаған әлеммен таныстыру)
Мақсат-міндеттер: балалардың қосымша заттармен белгілі әрекеттер жасауға бейімдеу; ұсақ қол моторикасын, ұқыптылықты, ептілікті дамыту.
Сумен ойын әрекеттерін ұйымдастыру үшін поролон ысқыштар мен суқұйғыштарды, пластикалық шыныаяқтар, қақпақтар, стакандар, екі тегене, алжапқыштар, сүлгілер дайындау.
Кішкентай пластикалық шарларды су құйылған ыдысқа салып қояды. Балаға сабы бар сүзгі беріледі және шарларды сүзіп, қалқып алуды өтінеді. Балалар сүзіп алған шарларын қоятын екінші бос ыдысты дайындау.
	"Жаңбыр" жаттығуы.
(тіл дамыту және көркем әдебиет)
Мақсат-міндеттер: сөздердің айтылу жылдамдығын ажырата білуге ​​үйрету, "тырс-тырс-тырс" деген сөздерді айтқызу, сонымен қатар әр түрлі қарқынмен: баяу, орташа, тез айтуға болады.
Төбеге тамшылар тамып жатыр. ("Тырс-тырс-тырс" деген дыбыстарды орташа ырғақта айтып, дыбыстайды.) Балалар қайталайды.
Жаңбыр жаңадан жауа басталған кезде оның тамшылары сирек тамып, басқаша тырсылдатады. ("Тырс-тырс-тырс" деген дыбыстарды баяу, созылыңқы ырғақта, кідірістермен айтып, дыбыстайды). Балалар қайталайды.
Егер жаңбыр қатты жауып тұрса, онда тамшылар төбені осылай қағып кетеді (тез қарқынмен айтылады).
Кинетикалық құмнан тұрғызылған "Құм қалашығы".
(құрастыру, қоршаған ілеммен таныстыру)
Мақсат-міндеттер: түйсік-сезімді, ұсақ қол моторикасын дамыту.
Кинетикалық құмның барлық кереметтілігін сөзбен немесе фотосуреттермен жеткізу мүмкін емес, оны тек құмды қолыңызбен ұстап көріп қана сезіне аласыз!
Кинетикалық құммен қалыптарды қолданып пішіндер мүсіндеуге өте ыңғайлы.
	Тақпақ жаттау жаттығуы.
(тіл дамыту және көркем әдебиет)
Мақсат-міндеттер: балалардың есте сақтау, ойлау, сөйлеу қабілетін, жағымды эмоцияларды дамыту.
Сылдыр - сылдыр - сылдыр су,
Су шүмектен ағып тұр.
Жарқылдайды, жылтырап,
Жуынуға бұйырат!
"Қуыршаққа киім таңдап берейік!" дидактикалық ойыны.
(тіл дамыту және көркем әдебиет, қоршаған әлеммен таныстыру)
Мақсат-міндеттер: балаларды киім-кешектерді атауға, ұлдар мен қыздарға арналған киімдерді ажырата білуге, қуыршақты бірте-біртелік жүйе бойынша киінуге үйрету.
	"Кәмпитті орамға орап көрейік" жаттығуы.
(сенсорика)
Мақсат-міндеттер: қол қимылдарының дәлдігін, зейінді дамыту.
Құрал-жабдықтар: кішкентай текшелер, цилиндрлер, шарлар, қағаз.
Балаларға бір кішкентай текше, кішкене цилиндр және доп ұсынылады. Сіз «кәмпит» жасау үшін оларды қағаз бөліктеріне орауыңыз керек. Текшені ирис сияқты барлық жағынан орауға болады. Балалар өздері бастамашы бола алады: «кәмпиттерді» қалағанынша орап алады. Сіз кәмпиттер орамасының бірнеше суретін көрсете аласыз немесе үстелге шынайы кәмпиттер қоя аласыз.
Суреттерді қарастыру. Ертегі кейіпкері
(тіл дамыту және көркем әдебиет, қоршаған әлеммен таныстыру)
Мақсат-міндеттері. Заттарды және олармен әрекеттерді атау, оларды суреттерден тану. Суреттердің мазмұны бойынша қойылған сұрақтарға жауап беруді дамыту. Сөздік қорларын байыту. Қоршаған әлемге қызығушылықты арттыру.

	
	Еңбекке баулу мақсатындағы тапсырма: дымқыл шүберекпен орындықтардың шаңын сүрту.
Мақсат-міндеттер: балаларды қарапайым еңбек әрекеттеріне баулу.
	Еңбекке баулу мақсатындағы тапсырмалар: "Біз дымқыл шүберекпен топ бөлмесіндегі және жатын бөлмесіндегі терезелердің алдарын сүртеміз".
Мақсат-міндеттер: балаларды сумен жұмыс кезінде келесі ережелерді сақтауға үйрету: жеңшелерді киіп, матаны сулап, құрғатып сығу, егер кір болса, оны сумен шаюға.
	Еңбекке баулу мақсатындағы тапсырма: "Орындықтарды орындарына қоямыз".
Мақсат-міндеттер: еңбек дағдыларын дамытуды жалғастыру; тапсырманы тез, дәл орындау.
	Еңбекке баулу мақсатындағы тапсырма: құмды бір жерге үйіп, құмсалғышқа апарып салғызу.
Мақсат-міндеттер: балаларды қарапайым еңбек әрекеттерін жүзеге асырумен таныстыру.
	Еңбекке баулу мақсатындағы тапсырма: орындықтардың бетін дымқыл шүберекпен шаңнан сүрту.
Мақсат-міндеттер: балаларды қарапайым еңбек әрекеттеріне баулу.

	Таңғы гимнастика
	(дене тәрбиесі)
№2-таңғы гимнастика кешені
Б.қ.: аяқ арасын сәл алшақ қою, қолдар төмен түсірулі, дене бойымен жіберілген.
Екі қолды жоғары көтеру, керіліп-созылу, қолды түсіру.
2. «Тоқ-тоқ». 4-5 рет қайталау.
Б.қ.: екі аяқ арасы иықтың енінде, қолдар төмен түсірулі.
Алдыға еңкею, тізесін қолдың алақан жағымен шапалақтау.
3. «Жасырынбақ». 4-5 рет қайталау.
Б.қ.: аяқ арасы сәл алшақ тұр, қолдар төмен түсірулі.
Жүресінен отыру – «балалар жасырынып қалды», қолбасын тізеге қою.

	Гигиеналық шаралар
	Сумен жуыну. Өз бетінше жеке орамалмен құрғатып сүрту. Шектеу шараларына байланысты залалсыздандыру үшін қосымша санитарлық талаптар қойылған болса орындау. Қажеттілігіне қарай, балаларға көмектесу арқылы өз-өзіне қызмет ету дағдыларын жетілдіру (педагогтің көмегі, бір-біріне көмектесу).

	Таңғы асқа дайындық
	(қоршаған әлеммен таныстыру, мәдени-гигиеналық дағдылар)
Балалармен бірге ойыншықтарды орнына жинау; тазалыққа баулу. Тамақтанар алдында қол жуу ережесін сақтап жуғызу; өз орамалын қолдануға дағдыландыру.

	Таңғы ас
	Мақсат-міндеттері: үстел басында мәдениетті тамақтану дағдыларын қалыптастыру: нанды үгітпеу, тамақты ауызды жауып, шайнау, ауызды толтырып сөйлемеу.
Нан қоқымын шашпаңдар,
Жерде жатса баспаңдар!
Теріп алып қастерлеп,
Торғайларға тастаңдар!

	Тәрбиеші
мен
балалардың
еркін
әрекеті
	Сәлемдесу ойыны "Менің көмекшілерім".
(тіл дамыту және көркем әдебиет)
Мақсат-міндеттер: балаларды жағымды көңіл-күйге бөленуге тарту, сәлемдесу рәсіміне баулу; дене мүшелерін қабылдап тануға тәрбиелеу.
Мынау – менің жүрегім,
Бәрі осыдан басталған,
Мынау – басым ақылды.
Бәрін осы басқарған.
Мынау – менің оң қолым,
Мынау – менің сол қолым.
Барлық істі атқарған.
	"Айналамыздағы су" тақырыбында әңгімелесу.
(қоршаған әлеммен таныстыру, тіл дамыту және көркем әдебиет)
Мақсат-міндеттер: балаларды "су" жалпы түсінігімен таныстырып, Жер бетінде судың қандай күйлерде кездесетіні жайлы жалпы түсінік беру.
Әңгімелесу кезінде глобусты көрнекі құрал ретінде қолдануға болады. Балаға біздің ғаламшарымыз құрлықтан қарағанда, көп бөлігі судан тұратынын көрсету. Өзен - көлдердің суы тұщы, дәмсіз, ал теңіздердің суы тұзды болатынын түсіндіру.
Сондай-ақ, осы әңгіме кезінде балаға судың қайдан келетінін түсіндірген жөн.
Сумен тәжірибені көрсету: су мөлдір, дәмі жоқ, иісі жоқ; су боялады; су ағады, тамшылайды.
Құралдар: ыдысқақұйылған таза ас суы; молдір шыны ыдыстар; төсеніштер; түтікшелер, акварель бояуы; сүлгілер; шәйнек, қасық.
	Таңғы сәлемдесу.
(тіл дамыту және көркем әдебиет)
Мақсат-міндеттер: балаларды жағымды көңіл-күйге бөленуге тарту; қоршаған объектілерге көңіл аудартып, жылы шыраймен қабылдауға тәрбиелеу.
Сәлем саған, Аспаным!
Сәлем саған, алтын Күн!
(Қолдарын көтеру)
Сәлем саған, туған Жер!
(Қолдарымен жоғарыда үлкен шеңбер салу)
Сәлем, бүкіл Жер шарым!
(Қолдарын кілемге баяу түсіру)
Сәлем, үлкен отбасым!
Сәлем берді балашың!
Төбелерінде үлкен шеңбер шығатындай етіп, барлық балалар қол ұстасып қолдарын жоғары көтереді.
	Апта тақырыбы бойынша жұмбақ шешу.
Мақсат-міндеттер: су туралы түсініктерін қалыптастыру; ойлау, елестету қабілеттерін дамыту.
Ағады, қайнайды,
Буланады, ойнайды.
Тіпті аспанға да ұшады,
Байқамасаң, төгіліп қалады.
Ұшып жүріп жалықса,
Жерге қайта жауады.
Әлемнің бар жерінде кездеседі,
Бұл не екенін кім біледі?
- Иә. Бұл су. Дұрыс айтасыңдар.
Құралдар: су, бу, жаңбыр, қар, өзен, теңіз салынған суреттер.
	"Әдемі есімдер" ойыны.
(тіл дамыту және көркем әдебиет)
Мақсат-міндеттер: зейінін, ерік-жігерін жұмылдыру; ырғақ сезімін дамыту.
Балалар шеңберге тұрады немесе отырады. Педагог бір баяулау темпте шапалақ ұрып, "бір, екі, үш, төрт" деп санап тұрады. Ал балалар үздіксіз ұрылған шапалақ дауысының ырғағына дәлдеп кезек-кезек өз есімдерін атайды. Ойын әр бала өз есімінің ырғағын өткізіп алмай, өз есімінің ырғағын дұрыс анықтап, тауып айтып отырған жағдайда ғана қызықты болып өтеді. Балалар дағдыланып қалған кезде, педагог ырғақты жылдамдата түседі. Әуелде шеңбер бойымен бір бағытта, сосын қарама қарсы бағыт бойынша жүріп ойнату. Шеңбердегі есімдердің барлығы аталып болған кезде ойын аяқталады. Ойынды мейлінше түрлендіруге болады. Есімдердің орнына бояуларды (қызыл, сары т.б.) немесе жануарлардың атауларын ататуға болады.

	
	Тіл дамыту және көркем әдебиеттен ойын-жаттығулар
"Жалқау мысық"
Мақсат-міндеттер: Балаларды ертегіні мазмұнынын түсініп, әрекеттердің дамуын қадағалауға үйрету; ертегіге деген қызығушылықтарын арттыру; еңбексүйгіштікке, ұқыптылықты тәрбиелеу.
"Бастаған суретті аяқтайық" сурет салудан жаттығулар.
(сурет салу)
Мақсат-міндеттер: Балалардың бейнелеу әрекетіне деген қызығушылығын ояту, көркемдік қабылдауларын дамыту. Ересектермен бірлескен әрекеттерге қызығушылықты ояту. Қағазға, құмға саусақпен сурет салу, ересектер салған суретті толықтыру. Ұсақ қол моторикасын, қабылдау қабілетін дамыту. Қарындашты үш саусақпен, қатты қыспай ұстау, суреттің қарапайым элементтері ретінде тік және тұйықталған дөңгелек сызықтарды қағаз бетінде жеңіл жүргізу. Белгілі бір ережелерді орындау: дұрыс отыру, қағазды умаждамау, жұмысты ұқыпты жасау.
	Дене тәрбиесінен ойын-жаттығулар
"Сылдыр аққан су"
Мақсат-міндеттер: Балаларды екі жолақтың арасымен тура бағытта бір-бірінен соң тізбекте жүру іскерліктерін жетілдіру; жүру икемділігін дамыта отырып, дене және аяқ бұлшықеттерін дамыту; өзара достық қарым-қатынасқа тәрбиелеу; балаларды жаттығу кезінде дәлдікке, оқу қызметіне белсенді қатысу қабілетіне тәрбиелеу.
	Қоршаған әлеммен таныстырудан ойын-жаттығулар
"Сиқыршы су"
Мақсат-міндеттер: Судың қасиеттері туралы түсініктерді бекіту: мөлдір, тұнық емес, түрлі-түсті; суық, ыстық, жылы болуы мүмкін; су сұйық , ағады, құйылады; суды әртүрлі түстермен қалай бояуға болатындығы туралы түсінік беру; сөздік қорын байыту, зейінін, есте сақтау қабілетін, тәжірибе жасау қабілетін дамыту; балалардың педагогты тыңдау қабілетін дамыту.
	Сурет салудан ойын-жаттығулар
"Сиқырлы тамшылар"
Мақсат-міндеттер: Мақта таяқшаларымен жаңбырдың суретін салуды, оның ерекшелігін бере отырып (қатты жаңбыр – көп тамшылар; себелеген жаңбыр – бірнеше тамшы) бүкіл парақ бетінде орналастырып, нүкте «түрту» әдісі арқылы салуды үйрету; көк, көгілдір түстері жайлы қарапайым ақпарат беру; негізгі түстер туралы білімдерін бекіту; ұқыптылыққа,өзара көмекке тәрбиелеу.
	Музыкадан ойын-жаттығулар
"Күн, ауа және су"
Мақсат-міндеттер: Көңілді әуен арқылы көңіл күйді сыйлай білуге талпындыру. Балалардың шығармашылық қабілетін дамыту. Балаларды достыққа, бірлікке,татулыққа тәрбиелеу.

	Серуенге дайындық
	(мәдени-гигиеналық дағдылар, қоршаған әлеммен таныстыру)
Балаларды өз шкафтарын танып, белгілі бір ретпен киініп-шешінуге, әртүрлі ілгектерді қолдана білуге баулуды жалғастыру. Киіміндегі олқылықты байқап, оны өз бетінше немесе ересектердің көмегімен ретке келтіруге, қажет кезде көмек сұрауға, серуенге дайын екенін білдіруге үйрету.
Серуенге шығар алдында қауіпсіздік жөніндегі нұсқаулар: "дұрыс", "дұрыс емес", "қауіпті" түсініктерін, серуенде сумен және құммен ойындарда қауіпсіздік ережелерін бекіту, лас суды ішпеу, құмды шашпау, тастарды лақтырмау, бас киімді шешпеу жайында қайта ескерту. Өз қажеттері туралы дереу педагогке айтуды ұсыну.

	Күндізгі серуен
	Суды бақылау.
(қоршаған әлеммен таныстыру, тіл дамыту және көркем әдебиет)
Мақсат-міндеттер: ыдысқа құйылған суға қарап, оның айнадай мөлдір екеніне көз жеткізу; судың қозғалуын, ағымын, жерге сіңіп, жоғаруын байқатып, өсімдіктердің тамырларына өте қажет екендігін түсіндіру; байқағыштыққа, ұғымталдыққа тәрбиелеу.
Апта тақырыбына сәйкес өлең жолдарын жаттау.
"Күн мен жаңбыр" қимыл-қозғалыс ойыны.
(дене тәрбиесі)
Мақсат-міндеттер. Балаларды ересектермен бірге қимылдары жеңіл, мазмұны қарапайым қимылды ойындар ойнауға ынталандыру; белгі бойынша жан-жаққа шашырап жүгіруге және бір-біріне соғылмай, бір жерге жиналуға дағдыландыру; вестибуляр аппаратын, кеңістікті бағдарлау қабілетін жетілдіру; ептілікке, достыққа тәрбиелеу.
"Өз түсіңді тап" қимыл-қозғалыс ойыны.
(дене тәрбиесі)
Мақсат-міндеттер. Балаларды ересектермен бірге қимылдары жеңіл қимылды ойындар ойнауға ынталандыру; жүгіруді, кеңістікті бағдарлауды дамыту. Педагогтің белгісі бойынша ғана әрекет етуге, түстерді ажыратуға баулу. Қауіпсіздікті қадағалау.
"Тегіс жолмен жүреміз" ойын жаттығуы.
(дене тәрбиесі)
Мақсат-міндеттер. Балалардың ойынға қызығушылығын дамытуға ықпал ете отырып, алға қарай ұмтыла қос аяқпен затқа дейін (10-15 сантиметр) секіруге жаттықтыру.
Еңбек тапсырмасы: құмсалғыштың бетін қоқыс бұталардан тазалау.
Мақсат-міндеттер: ұқыптылыққа, тазалыққа тәрбиелеу.
Балалардың шығарылған материалмен дербес ойын әрекеті.
Мақсат-міндеттер: ойыншықтармен жеке ойында қарапайым ойын желісі бойынша әрекеттер жасауға машықтандыру.
	Жаңбырды бақылау.
(қоршаған әлеммен таныстыру, тіл дамыту және көркем әдебиет)
Мақсат-міндеттер: балаларды маусымдық құбылыстардың бірі - жаңбырмен таныстыруды жалғастыру. Жаңбырдың өсімдіктердің өсуіне ықпалы жайында түсіндіріп, айтып өту.
Далаға шығып бара жатып, бүгінгі ауа-райы қандай (жаңбырлы, бұлтты) екеніне назар аударту. Жаздың жылы жаңбыры барлық өсімдіктерді суғаратынын айту. Өсімдіктердің жапырақтары ылғалданып, жаңбыр тамшылары күнге шағылысады.
Көркем сөз.
Алғашқы найзағай ойнап аспанда,
Дайындалып жаңбырға,
Жиналды бұлттар да.
Жаңбыр жауып қандырды,
Шөптердің шөлін.
Жайқалып, құлпырды,
Мен еккен гүлім!
"Торғайлар мен мысық" қимыл-қозғалыс ойыны.
(дене тәрбиесі)
Мақсат-міндеттер. Балаларды ересектермен бірге мазмұны қарапайым қимылды ойындар ойнауға ынталандыру. Кеңістікті бағдарлау, бір-біріне тиіп кетпей ұжыммен бірге қозғала білу іскерліктерін дамыту. Белгі бойынша әрекет ете білу, секіру, жүгіру дағдыларын жетілдіру.
“Менің көңілді добым…” қимыл-қозғалыс ойыны.
(дене тәрбиесі)
Мақсат-міндеттер. Балалардың ойынға қызығушылығын дамытуға ықпал ету; бір орында тұрып қос аяқпен секіруге, мәтінді мұқият тыңдап, мәтіннің соңғы сөз айтылған кезде ғана допты қуалауға ынталандыру. Қауіпсіздікті қадағалау.
Далаға алып шығатын материалмен ойындар.
Мақсат-міндеттер: балаларды өз бетінше ойынға қажетті атрибуттарды іріктеп, таңдап алуға үйрету.
Алып шығатын материалдар: күрек, сыпырғыш, қалақшалар, қалыптар.
	Ағаштар мен бұталарды бақылау.
(қоршаған әлеммен таныстыру, тіл дамыту және көркем әдебиет)
Мақсат-міндеттер: бұталар мен ағаштар туралы білімдерін бекіту, ағаштар мен бұталар арасындағы ұқсастық пен айырмашылықтарын ажырата білуге үйрету, ағаштар мен бұталарға ұқыпты, қамқорлықпен қарауға үйрету.
Негізгі мазмұны. Балалардан балабақша аумағында қандай ағаштар мен бұталар өсетіндігін сұрау.Ағаштың бұтадан айырмашылығын сұрау. Ағаштың бір діңі бар, бұтаның діңі жоқ. Ағаш бұтадан биік.
Көркем сөз.
Ағаштарға қамқорлық жасайық,
Жапырақ пен бұталарын жұлмайық.
Жыл сайын ағаш егіп, көбейтейік.
Туған елді осылайша көркейтейік!
"Тауық пен балапандар" қимыл-қозғалыс ойыны.
(дене тәрбиесі)
Мақсат-міндеттер. Балаларды ересектермен бірге қимылдары жеңіл, мазмұны қарапайым қимылды ойындар ойнауға ынталандыру. Балаларда белгі бойынша әрекет ету біліктіліктерін дамыту, түрлі бағытта жүгіру мен еңбектеуге жаттықтыру.
"Қорбаңдаған аюлар" ойын-жаттығуы.
(дене тәрбиесі)
Мақсат-міндеттер. Балаларды ересектермен бірге қимылдары жеңіл қимылды ойындар ойнауға ынталандыру. Қимылдарды үйлесімді орындауға, кейбір кейіпкерлердің қарапайым әрекеттерін жеткізе білуге үйрету (аю сияқты қорбаңдап жүру).
Айнала қалың орман,
Аюлар қорбаң-қорбаң,
Баяу басып жүреді,
Жидектерді тереді. (Д.Ахметова)
Далаға алып шығатын материалмен ойындар.
Мақсат-міндеттер: балаларды өз бетінше ойынға қажетті атрибуттарды іріктеп, таңдап алуға үйрету.
Алып шығатын материалдар: күректер, сыпырғыштар, қалақшалар, қалыптар, зембілдер, қарындаштар мен қағаз парақтары.
"Көлшік" сумен ойналатын ойындар.
Сумен ойын әрекетін ұйымдастыру үшін поролоннан жасалынған ысқыштар (губка), суқұйғыштар, пластик тегештер, қақпақтар, шыныаяқтар, алжапқыштар, сүлгілер дайындау. Бұл әрекет үшін ысқыш қажет, біреуі сумен, екіншісі бос екі тегеш. Педагог балаларды ысқышты (губканы) суға батырып, содан кейін бос тегенеге сығып алуға шақырады. Бұл әрекетті суы бар тегештің суы таусылғанға дейін жасайды. Соңында балалар өздігінен көлшікті құрғатып, алып тастағандай болады. Көлшік туралы өлең жолдарын тауып, әрекет үстінде балаларға оқып беруге болады.
	Күнді бақылау.
(қоршаған әлеммен таныстыру, тіл дамыту және көркем әдебиет)
Мақсат-міндеттер: күннің жерге жарық пен жылуды төгетінін түсіндіру; күннің адамға, жан-жануарға, өсімдіктерге қажеттігін көрсету (жапырақтардың түсі жасыл, гүлдерді түсі ашық, адамдар жылы киімін жазда кимейді, бақшадағы көгөніс, жидектер тез піседі); ұғымталдыққа, байқағыштыққа тәрбиелеу. Сұрақтарға жауап беруге баулу. Қауіпсіздікті қадағалау: күннің көзіне тура қарамауды айту.
Алтын күнге ұқсайық,
Қолдарды, кел созайық.
Қолдарымыз шуақтар,
Жайылады жан-жаққа.
"Көпіршік" қимыл-қозғалыс ойыны.
(дене тәрбиесі)
Мақсат-міндеттер: балаларды шеңберге тұруға, оны кеңейтуге, содан кейін тарылтуға, олардың қимылын айтылған сөздермен үйлестіруге үйрету.
Үрлен, үрлен көпіршік,
Үлкен болып үрленші.
Үлкен болып үрлен де,
Жарылмашы, түрленші.
"Балапандар мен күшік" қимыл-қозғалыс ойыны.
(дене тәрбиесі)
Мақсат-міндеттер. Балаларды ересектермен бірге қимылдары жеңіл, мазмұны қарапайым қимылды ойындар ойнауға ынталандыру. Балаларды еліктеу қимылдарын жасауға ынталандыру; ойын желісіне, белгі бойынша бірінің соңынан бірі баяу жүру және бір бағытта жүгіру қабілеттерін жетілдіру; кеңістікті бағдарлау, зейін қабілеттерін, жағымды эмоцияларды дамыту.
Біз көңілді балапан үйректерміз,
Балпаң, балпаң етіп жүреміз.
Күшік келіп үрісе -
Жан-жаққа жылдам жүгіреміз.
Педагог балаларды, балапандарға жақсы еліктегендері үшін, мақтап жүреді.
Еңбекке баулу мақсатындағы тапсырмалар. Үлескені сыпырып, орындықтарды сүрту.
Мақсат-міндеттер: ұқыптылыққа, тазалыққа тәрбиелеу.
"Сарқырамалар" атты сумен ойындар.
Мақсат-міндеттер: зияткерлік қабілеттері негіздерін қалыптастыру.
Үлкен тегенеге су құйып, балалардың қолдарына суқұйғыштар, пластик ыдыстар, стакандар сияқты кез келген балаларға ыңғайлы бір ыдыстан бір ыдысқа су құюға болатын ыдыстар беру.
Балаларға бір тостағаннан екіншісіне су құю әдісін көрсетіп, биіктігін өзгерте отырып, көңілді және шулы сарқырама жасау.
	Жүк көлігін бақылау.
(қоршаған әлеммен таныстыру, тіл дамыту және көркем әдебиет)
Мақсат-міндеттер. Көліктер, көше, жол туралы бастапқы түсініктерді қалыптастыру. Жүк көлігін бақылауға баулу. Көлік құралдарының кейбір түрлерімен таныстыруды жалғастыру. Ересектердің еңбегіне қызығушылық тудыру. Ересектердің сөзін түсінуге, қарапайым сұрақтарға (Не? Не істейді?) жауап беруге ынталандыру.
Гүрілдеп жүремін мен,
Бақтан алма әкелем.
Қанекей, қақпаны ашыңдар,
Аула жолынан қашыңдар.
Төгілген аулаға
Алманы да, картопты да,
Еңбек жемісін қадірлеп,
Жинайық біз қоймаға. (Д. Ахметова)
"Аққу-қаздар" қимыл-қозғалыс ойыны.
(дене тәрбиесі)
Мақсат-міндеттер: белгі бойынша бір бағытта жүгіруге дағдыландыру; ойын желісіндегі айталатын сөздерді мұқият тыңдауға баулу.
Жүргізуші қасқыр таңдалады, алаңның ортасында тұрады. Балалар қасқырдан 5-10 қадам қашықтықта бір қатарға тұрып өлең оқиды: «Қаздар-қаздар, ға ға ға, қарның аш па? Иә, иә, иә! Онда, үйге ұшыңдар. Тау астында сұр қасқыр, тіс қайрап, су ішуде, бізді өткізбейді үйге. Ұшар кезде байқаңдар, қасқырға ұсталып қалмаңдар!»
Осы сөздерден кейін барлық балалар екінші жағына қарай жүгіреді, ал қасқыр ұстап алуға тырысады. Ұсталған қасқырға айналады.
"Екі көңілді қаз" қимыл-қозғалыс ойыны
(дене тәрбиесі)
Мақсат-міндеттер: еліктеу қимылдарын орындау біліктіліктерін қалыптастыру; үй қаздары жайындағы ұғымдарды тиянақтау.
"Екі көңілді қаз".
Екі қаздай жүрейік,
Мойындарды созайық. (Бірінен бірі соң бір бағанда, мойынды созып жүру, екі қолды көтеріп, түсіріп, екі санның жағына соққылау)
Қаздар дейді: Ға-ға-ға!
Барайық біз базарға! (Сөздерді қайталап жүру)
Базарға баруға болмайды,
Шығыңдар көгалға! (Бағаннан шығып, алаңға шашырап жүгіру, шоқайып отыру, қолдармен тізені соққылау)
Ахметова Д.
Еңбек тапсырмасы: далаға алып шыққан ойыншықтарды жуу.
Мақсат-міндеттер: ұқыптылыққа, тазалыққа тәрбиелеу.
Балалардың еркін ойындары.

	Серуеннен оралу
	(мәдени-гигиеналық дағдылар, қоршаған әлеммен таныстыру)
Балаларды топқа тәртіппен кіруге машықтандыру; белгілі бір ретпен киіну және шешіну, әртүрлі ілгектерді қолдана білу әрекеттерін қадағалау; киіміндегі олқылықты байқау және оны өз бетінше, ересектердің көмегімен ретке келтіруге үйретуді жалғастыру.
Тыныш, тыныш, тыныштық..,
Біз серуеннен оралдық.
Тобымызды көрген кезде,
- Алақай! - деп қуандық. (Дина Ахметова)

	Гигиеналық шаралар
	Ересектің бақылауымен бетін, қолдарын ластанған кезде және тамақтың алдында өз бетінше жуу, беті мен қолын жеке орамалмен құрғатып сүрту, ересектің көмегімен өзін ретке келтіру. Жеке заттарды (қол орамал, орамал, тарақ, түбек) қолдануға баулу.

	Түскі асқа дайындық
	(мәдени-гигиеналық дағдылар)
Балалар киімдерін дұрыс шешу,шкафтарға бүктеп қою, қолды жуу әрекеттерін одан әрі қалыптастыру.
Таза сумен Арман,
Беті-қолын жуды.
Оған қарап Балжан,
Суға қолын созды.

	Түскі ас
	"Қасықты дұрыс ұстап үйренеміз".
Балаларға қасық ұстап үйрету жұмысын жалғастыру.
Ғажайып сәт.
Қуыршақ Дана топқа қонаққа келеді, ол көжені аузына шашыратпай апара алмайтындығына байланысты көйлегін үнемі былғатып алады екен. Балалар қонаққа "Алақай" деген балабақша өлеңін айтып "тыныштандырады". Содан кейін педагог балаларға сиқырлы қасықтарын алып, Данаға көжені қалай ішуге болатындығын көрсетуді ұсынады. Соңында Дана балаларға сабақ үшін алғыс айтады.
(мәдени-гигиеналық дағдылар)

	Күндізгі ұйқы
	(мәдени-гигиеналық дағдылар, тіл дамыту және көркем әдебиет)
Белгілі шараларды: дәретханаға бару, жуыну, киімдерді бүктеу, тыныш ұйқы,сақтай отырып, өз бетінше ұйқыға дайындалу дағдыларын қалыптастыру.
Баланың психофизикалық әлеуетін қалпына келтіру. Желдету. Тыныштықты сақтау.
Ұйқытатпақ.
Жастыққа басынды қоя ғой,
Тәп-тәтті ұйқыға бата ғой.

	Ұйқыдан тұру
	"Қоян" тақпақ-оятпағы.
Қоян, қоян, тұршы,
Беті-қолыңды жушы.
Айнаға қарашы,
Шашыңды тарашы.
Әдемі көйлек киші,
Бізге қонаққа келші.
Содан кейін балалар аяқ киімдерін киіп, педагогпен бірге су қабылдау шаралары қабылдауға барады:
"Сылдыр, сылдыр, сылдыр су,
Мөлдір суға бетіңді жу.
Жуса таза болады,
Беті-қолың, маңдайың".
Тақпақ-оятпақтың ырғағы баяу, жайлы.
Шынықтыру шаралары.
Дымқыл сүлгімен сүртіну.
Түрлі дәстүрден тыс кедергілері бар денсаулық жолдарымен жалаңаяқ жүру. (дене тәрбиесі)

	Бесін ас
	Алдыңдағы асқа назар аудару; үстел басында отыру әдебі мен тамақтану мәдениетіне баулуға бағытталған жеке жұмыс; әдептілік ережелері. (мәдени-гигиеналық дағдылар)

	Тәрбиеші
мен
балалардың
еркін
әрекеті
	Көркем сөзді мәнерлеп оқу жаттығулары.
(тіл дамыту және көркем әдебиет)
Мақсат-міндеттер: балалардың көркем сөз үлгілерін мәнерлеп оқуға машықтандыру; сөйлеу мәнерін жетілдіру, есте сақтау қабілетін дамыту.
Көркем сөз.
Су жайында білесің бе?
Су болады барлық жерде!
Көлшіктерде, теңізде,
Мұхиттар мен көлдерде,
Тіпті, өз үйімізде,
Су ағатын шүмекте!
Шатырдан ағып мұз болар,
Тұман боп жер бетін басар.
Шәйнек қайнап кеткенде,
Бу болып одан шығар.
Су болмаса шөлдейміз,
Тамақ ішіп, жемейміз.
Денемізді жуа алмай,
Кір - кір болып жүреміз.
Сусыз өмір жоқ мүлде,
Соны достым білдің бе?!
Тусипжанова-Шагирова А.
"Қуыршақтар" сюжетті-рөлдік ойыны.
(қоршаған әлеммен таныстыру, тіл дамыту және көркем әдебиет)
Мақсат-міндеттер: әр түрлі ыдыс-аяқ түрлері туралы білімдерін бекіту, ыдыс-аяқты мақсатына сай пайдалану дағдысын қалыптастыру; тамақтану кезінде өзін-өзі ұстау мәдениетіне тәрбиелеу."
	"Кір-қожалақ бала туралы" ертегіні мәнерлеп әңгімелеп беру.
(тіл дамыту және көркем әдебиет)
Шығарма сюжетімен таныстырып, мәдени-гигиеналық іс-шаралардың маңыздылығы жайында түсіндіру, бейтаныс сөздерді есте сақтауға көмектесу.
Тақпақ-жаттамақ.
Суым-құрбым,
Барлығының қолын жудың:
Мадина мен Еңлікке,
Қарлығаш пен Ерлікке.
Қолдарымыз әдемі, тап - таза енді,
Риза болып балалар, қуанып келді.
Суреттерді қарастыру. Ертегі кейіпкері
(тіл дамыту және көркем әдебиет, қоршаған әлеммен таныстыру)
Мақсат-міндеттері. Заттарды және олармен әрекеттерді атау, оларды суреттерден тану. Суреттердің мазмұны бойынша қойылған сұрақтарға жауап беруді дамыту. Сөздік қорларын байыту. Қоршаған әлемге қызығушылықты арттыру.

	Сумен тәжірибелер. Судың қасиеттері.
(қоршаған әлеммен таныстыру)
Мақсат-міндеттер: судың өміріміздегі маңызы туралы айту, судың қай жерде, қандай күйде болатындығын көрсету, су күйінің әртүрлілігі туралы айту.
Су өте әртүрлі болады. Ол, сиқыршы сияқты, жаңбырға, шыққа, мұзға, қарға айнала алады. Су бұл - өзендер, көлдер, теңіздер.
"Музыкалық суреттер" дамытушы ойын-жаттығуы.
(музыка, тіл дамыту және көркем әдебиет)
Мақсат-міндеттері. Музыкалық иллюстрациямен сүйемелденетін әңгімелерге қызықтыру. Кейіпкерді иллюстрациялар, әңгімелер бойынша тану және музыканы есте сақтау
Құрал-жабдықтары. Сипаты әртүрдлі әуен жазбалары, заттық суреттер немесе ойыншықтар.
	"Аурухана" сюжетті-рөлдік ойыны.
(қоршаған әлеммен таныстыру, тіл дамыту және көркем әдебиет)
Мақсат-міндеттер: дәрігер еңбегі жайында ойын арқылы ұғымдарды қалыптастыру, жетілдіру; коммуникативті қабілеттерді дамыту.
Рөлдерді бөлу, алмастырғыш заттарды қолдана білу, ойынның логикалық қорытындысына жету.
Құралдары: ойынға қажетті ойын құралдары, киімдер.
"Сиқыршы су туралы" әңгімелесу.
(қоршаған әлеммен таныстыру, тіл дамыту және көркем әдебиет)
Мақсат-міндеттер: судың өміріміздегі маңызы туралы айту, судың қай жерде, қандай күйде болатындығын көрсету, су күйінің әртүрлілігі туралы айту.
	"Тышқанға қонаққа барамыз" ойыны.
(қоршаған әлеммен таныстыру, тіл дамыту және көркем әдебиет)
Мақсат-міндеттер: балалардың құм және судың қасиеттері туралы білімдерін бекіту. Негізгі түстерді танып, атай білу қабілеттерін қалыптастыру. Жалпы және ұсақ қол моторикаларын дамыту. Қарапайым зерттеу қызметіне деген оң көзқарастарын қалыптастыру.
Құрал-жабдықтары: құм-су, кілемше, қозғалмалы тышқан, бала саны бойынша кішкентай тышқандар, түрлі түсті қорапшалар, салғыштары бар бөшкешелер, өріктің сүйектері, ақ және қызыл асбұршақтың дәндері, үрме бұршақ, күнбағыс дәндері (пістелер), кішкентай тәрелкелер, қызыл және көк тегештер.

	
	"Жұбын тап" ойыны.
(қоршаған әлеммен таныстыру, тіл дамыту және көркем әдебиет)
Мақсат-міндеттер: балаларды заттарды ортақ қасиеттері бойынша топтастыру амалдарына бейімдеу; ойлау қабілетін дамыту.
Құралдары: әрқалай үстелде жатқан түрлі топтарға жататын заттардың суреттер.
Суреттердің арасында жұптар бар. Мысалы: қасық пен шаңышқы, доп пен пирамида, көйлек пен шалбар, шәйнек пен кесе, шкаф пен орындық, т.б.
	"Бұлт пен жаңбыр" тақырыбында сурет салу.
(дене тәрбиесі)
Мақсат-міндеттер: балаларға қарындашты дұрыс ұстауға, қиғаш және түзу сызықтар (жаңбыр) салуға үйретуді жалғастыру; кескіннің сыртына шығармай, ұқыпты бояуға үйрету.
	Сумен іс-тәжірибелер.
(қоршаған әлеммен таныстыру)
Мақсат-міндеттер: судың мөлдір болып, бояуларға боялатынын, судың көкөністерде (қияр, пияз, қызанақ) бар болғандығын дәлелдеу; зияткерлікке бейімдеу.
Су — ырыстың көзі,
Еңбек — кірістің көзі.
Су бергеннің — сауабы бар.
Су төккеннің жауабы бар.
Еңбек тапсырмасы: қурап түсіп жатқан жапырақтарды жинау.
Мақсаты: тазалыққа, қарапайым еңбек дағдыларына баулу.
	«Әуе шарлары» дидактикалық ойыны.
(сурет салу)
Мақсат-міндеттер: ұсақ саусақ, қол моторикаларын дамыту: балаларға қарындашты қағаздан көтермей шеңбер салуға, қарындашты дұрыс ұстауға үйретуді жалғастыру.

	"Пирамиданы құраймыз" ойыны.
(сенсорика)
Мақсат-міндеттер. Берілген заттардың 3-4 сенсорлық қасиеттеріне байланысты таңдауды жүзеге асыра отырып, түсі, көлемі, өлшемі бойынша әртекті заттарды салыстыру, заттардың санын ажырату (біреу-көп); "көз бен қолдың" сенсомоторлық кеңістіктік үйлесімділігін дамыту; қабылдауды, ойлауды дамыту.
Түрлі-түсті шеңберлерден,
Пирамида құраймын,
Ең үстіңгі түсті алып,
Қайта кілемге шашамын.

	Серуенге дайындық
	Мақсаты: шкафтан далаға киетін аяқ киімін алу дағдысын қалыптастыру, көмек сұрау кезінде сөзбен өтініш білдіруге үйрету, қабылдау бөлмесінде өзін-өзі ұстауға үйрету.
Жазғы серуен кезіндегі ережелер:
- серуен кезінде бас киім немесе орамал тағу;
- ыстық ауа-райында, көлеңкеде ойнау (үлеске төбелдірігінде);
- күнге тіке қарамау, себебі бұл көру қабілетін нашарлатуы мүмкін;
- серуендеу кезінде әркім өз жеке стақанынан тек қайнатылған су ішуге болады;
- серуен кезінде жемістерді (алма және т.б.) жеуге болмайды, өйткені қол кір болады және оларда ауру тудыруы мүмкін микробтар көп.
	Мақсаты: жапсырмасы бар қапсырмалы аяқкиімді шешіп тағу дағдыларын қалыптастыру, басқа да қапсырма түрлерін қолдана білуге жаттықтыру. Аяқ киімдерін киіп, ересек адамдардың көмегімен түймелерін тағу және киімдерін шкафқа ілу дағдыларын қалыптастыру.
Қабылдау бөлмесінде өзін-өзі ұстау мәдениетін сақтауға үйретуді жалғастыру.
	Қауіпсіздік ережелері жайында жеке дербес және ұжымдық әңгімелесу (сөйлеу тілін белсендіру үшін).
Мақсаты: балаларды серуендеуге ынталандыру.
Серуендеуге арналған ойын жабдықтарын таңдау; балалармен жеке әңгімелесу; шалбардың, бас киімнің және етіктің бірте-біртелік жүйе бойынша киінуін қадағалау.
	"Киімдерді әдемілеп бүктейік" ойын жаттығуы.
Мақсаты: киімдерді дұрыс бүктеу дағдыларын қалыптастыру.
Балаларды өз киімін танып білуге, атай алуға, бірте-біртелік жүйесі бойынша киіне білуге, өз шкафтарын суретті белгісі бойынша таба алуға және киімдерін ұқыпты бүктеп, шкафтарына салуға үйрету.
	Алаңқайда қимыл-қозғалыс ойындарын ойнаған кезде:
- ойын ережелерін мұқият тыңдау;
- ойынды педагогтің белгісі бойынша ғана бастау;
- көрсетілген жерде ғана ойнау;
- лақтырған кезде, құралыптастарына көздемеу;
- лақтырған кезде, белгі берілгеннен кейін ғана доптың соңынан жүгіреміз;
- ойнаған кезде бір-бірлеріңе қақтығыспауға тырысыңдар.

	Серуендеу
	Аула тазалаушының еңбегін бақылау.
(қоршаған әлеммен таныстыру, тіл дамыту және көркем әдебиет)
Мақсат-міндеттері. Ересектердің еңбегіне қызығушылықты арттыру. Аула тазалаушының әрекеттерді қалай орындап жатқанына балалардың назарын аудару: күрек пен сыпырғышты қолдану, аула тазалау ісін байқату. Ересектердің сөзін түсінуге, қарапайым сұрақтарға (Не? Не істейді?) жауап беруге ынталандыру. Ересектерге көмектесу ниетін қолдау.
Қ. Мырза Әли "Көше тазалаушы".
- Таныссың ба, бала, менің ісіммен,
Көшелерді сыпыратын кісі мен.
Қалған-құтқан нәрселерді жұғымсыз
Сыпырғышым сыпырады тынымсыз.
Ескі-құсқы шүберекті, сүйекті,
Қораптарды, түймелерді, тиекті.
Шиқылдаған екі жақты арбамен
Апарам да аударамын орға мен.
"Іздер" құммен ойнайтын ойындар.
Мақсат-міндеттер: балалардың ұсақ қол моторикасын желітдіру, елестету, ойлау, зейін қабілеттерін дамыту.
Балаға егер қолдарын, аяқтарын немесе басқа да затты алып, құмның бетіне қойып, сәл бассақ, құм бетінде із қалатынын көрсету. Өздеріне із қалдырып көруді ұсыныңыз, содан кейін шыққан ізге түрлі суреттер мен кескіндер салып безендіртіңіз. Жан-жақтарында қоршаған тағы қандай заттармен із қалдыруға болатынын қиялдап көруді сұраңыз.
Еңбек тапсырмасы: құмды бір жерге үйіп, шелектерге салып, құмсалғышқа апару.
Мақсат-міндеттер: қарапайым еңбек әрекеттерін орындауға баулу.
"Ұядағы құстар" қимыл-қозғалыс ойыны.
(дене тәрбиесі)
Мақсат-міндеттер. Балаларды ересектермен бірге қимылдары жеңіл, мазмұны қарапайым қимылды ойындар ойнауға ынталандыру. Шашыраңқы жүгіруге, бір-біріне соқтығысып қалмай, педагогтің берген белгісі бойынша әрекет етуге жаттықтыру.
"Ирелеңдеген жолдармен" ойын жаттығуы.
(дене тәрбиесі)
Мақсат-міндеттер. Балалардың ойынға қызығушылығын дамытуға ықпал ете отырып, негізгі қимылдарды (жүруді) жетілдіру; асфальт бетіне салынған ирелеңдеген сызықтардың бойымен жүруге жаттықтыру.

	Желді бақылау.
(қоршаған әлеммен таныстыру, тіл дамыту және көркем әдебиет)
Мақсат-міндеттер: балаларға желді, жапырақтарға, бұтақтарға, жалауларға, бұлттарға қарап байқауға болатынын көрсету; желдің баяу және қатты соққанын байқауға дағдыландыру; зеректікке, табиғи құбылыстарға деген қызығушылықты арттыру.
"Күнмен ойнаймыз" ойын-жаттығуы.
(дене тәрбиесі)
Мақсат-міндеттер: балаларды ойындағы сөздердің мәніне сай қимылдауға, қимылдарды өзгертуге дағдыландыру; негізгі қимылдарды жетілдіру; шапшаңдыққа тәрбиелеу.
Аспанға алтын күн шықты,
Шашыратып шуақты.
Домалаңдап, жарқырап,
Көзін қысып, бізбен ойнап.
Күнім, рақмет, демалшы,
Көлге батып, ұйықташы.
Д. Ахметова.
Алғашында балалар шеңберде тұрып, аяқ ұштарына тұрып, қолдарын жоғары көтереді. Содан соң жан-жаққа таралып, айлалып, билейді. Соңында орындарында тоқтап, шоқайып отырады, ұйықтап жатқанын көрсетеді.
"Көпір үстімен жүреміз" жаттығуы.
(дене тәрбиесі)
Мақсат-міндеттер. Балалардың ойынға қызығушылығын дамытуға ықпал ете отырып, негізгі қимылдарды (жүгіруді) жетілдіру; көлбеу тақтайдың бетімен (сызықтармен шектелген (ені 20-25 сантиметр, ұзындығы 2-2,5 метр) жіптің бойымен), тепе-теңдікті сақтап, жүруге ынталандыру, ептілікке тәрбиелеу.
"Жаңбыр" сумен ойындар.
(қоршаған әлеммен таныстыру)
Мақсат-міндеттер.
Еңбек тапсырмасы: қурап түскен жапырақтарды жинастыру.
Мақсат-міндеттер: балаларды тазалыққа тәрбиелеу.
Дербес ойын әрекеті.
Мақсат-міндеттер: балаларды шағын топтармен бірлесіп, тату ойнауға дағдыландыру.
	Құмды бақылау.
(қоршаған әлеммен таныстыру, тіл дамыту және көркем әдебиет)
Мақсат-міндеттер: балаларға құмның құрғақ және дымқыл күйінде екі түрлі болатынын байқату; құрғақ құмның төгілетініне, дымқыл құмнан түрлі пішіндерді жасауға болатынына көз жеткізу; іс-тәжірибе жасауға ниеттерін дамыту; зияткерлікке баулу.
"Батады, батпайды" сумен ойындар.
(қоршаған әлеммен таныстыру)
Әр түрлі заттарды жинастырыңыз. Бұл пластик қақпақтар, поролон бөліктері, малтатастар, түймелер, моншақтар болуы мүмкін. Балаларға заттарды кезекпен суға лақтырып, олардың бататын-батпайтынын анықтау ұсынылады.
"Күн мен жаңбыр" қимыл-қозғалыс ойыны.
(дене тәрбиесі)
Мақсат-міндеттер: балаларды белгі бойынша жан-жаққа шашырап жүгіруге және бір-біріне соғылмай, бір жерге жиналуға дағдыландыру; вестибуляр аппаратын, кеңістікті бағдарлау қабілетін жетілдіру; ептілікке, достыққа тәрбиелеу.
"Құрсаудан құрсауға" қимылды жаттығуы.
(дене тәрбиесі)
Мақсат-міндеттер. Балаларды құрсаудан құрсауға аттап өту дағдыларын жетілдіру; тепе-теңдікті сақтауға, үйлесімді қимылдауға үйрету.
Еңбек тапсырмасы: ойын аяқталғаннан кейін барлық заттарды жинастыру.
Мақсат-міндеттер: балаларды ұқыптылыққа, тазалыққа тәрбиелеу.
Дербес ойын әрекеті.
Мақсат-міндеттер: балаларды шағын топтармен бірлесіп, тату ойнауға дағдыландыру; ойыншықтармен жеке ойында қарапайым ойын желісі бойынша әрекеттер жасауға машықтандыру.
	Ауа-райын бақылау.
(қоршаған әлеммен таныстыру, тіл дамыту және көркем әдебиет)
Мақсаты: балаларға ауа райының құбылмалы екендігін, жаңбырдан кейін ауадағы ылғалдылықты байқауға болатынын көрсету; жапырақ, орындық, үлескенің дымқыл болғанын байқату; кешкі уақытта күн төмендеу түсіп, біраз салқындағанын байқату; байқағыштыққа, зеректікке тәрбиелеу.
"Тамшы мен бұлт" қимыл-қозғалыс ойыны.
(дене тәрбиесі)
Мақсат-міндеттер. Мақмұны қарапайым ойындарды ойнауға, кеңістікті бағдарлауға баулу.
Балалар тамшылардың қалпағын киеді. Тамшылар жерге ұшты, секірді, ойнады. Тамшылар бірге жиналып, көңілді бұлақтар болып ағады (екі-екіден қол ұстасып, бұлақ жасайды). Бұлақтар кездесіп, үлкен өзенге айналады (бір тізбекпен байланысады). Өзен ағып - ағып үлкен бір мұхитқа құяды (балалар шеңберге тұрып, шеңбер бойымен қозғалады). Тамшылар мұхитта жүзіп жүзіп, содан кейін бұлт аналары - "үйге қайтыңдар" - деп айтып жатқанын естеріне түсіреді. Дәл сол кезде күн шықты. Тамшылар жеңілдене бастады (тізе бүккен тамшылар көтеріліп, содан кейін қолдарын жоғары созады). Олар күн сәулесінің астында буланып, бұлт аналарына оралды.
"Допты қақпаға тигіз" қимылды жаттығуы.
(дене тәрбиесі)
Мақсат-міндеттер. Балаларды допты тура бағытта 0,5-1,5 метр арақашықтыққа, "қақпа" астына домалатуға дағдыландыру; дәлдікке, ептілікке, зеректікке баулу.
Еңбек тапсырмасы: ойыншықтарды құмнан қағып, тазалап, қорапқа салу.
Мақсат-міндеттер: балаларды ұқыптылыққа, тазалыққа тәрбиелеу.
Дербес ойын әрекеті.
Мақсат-міндеттер: балаларды шағын топтармен бірлесіп, тату ойнауға дағдыландыру; ойыншықтармен жеке ойында қарапайым ойын желісі бойынша әрекеттер жасауға машықтандыру.
	Бұлттарды бақылау.
(қоршаған әлеммен таныстыру, тіл дамыту және көркем әдебиет)
Мақсат-міндеттер. Балалардың табиғат пен табиғат құбылыстарына қызығушылықтарын арттыру. Табиғаттағы маусымдық өзгерістер туралы алғашқы түсініктерді бекіту: бұлт, жаңбыр, жел. Балаларды көк аспанда ақ бұлттарды бақылауға машықтандыру; бұлттардың ақ мамықтарға және тағы басқа бейнелерге ұқсайтындарына көңіл аудару. Заттардың түсін, көлемін білдіретін сын есімдермен байыту. Ересектердің сөзін түсінуге, қарапайым сұрақтарға (Не? Не істейді?) жауап беруге ынталандыру.
"Аспанда".
Бір бұлт шықты бие болып,
Бір бұлт шықты түйе болып,
Бір бұлт шықты шошқа болып,
Бір бұлт шықты қошқар болып.
Қ. Мырзалиев.
"Тауық пен балапандар" қимыл-қозғалыс ойыны.
(дене тәрбиесі)
Мақсат-міндеттер. Балаларды ересектермен бірге қимылдары жеңіл, мазмұны қарапайым қимылды ойындар ойнауға ынталандыру. Балаларда белгі бойынша әрекет ету біліктіліктерін дамыту, түрлі бағытта жүгіру мен еңбектеуге жаттықтыру.
"Шеңберге дәлде" ойын жаттығуы.
(дене тәрбиесі)
Мақсат-міндеттер. Балаларды әртүрлі тәсілдермен 0,5-1,5 метр арақашықтықтағы нысанаға (төмен, жоғары) лақтыруды жетілдіру; ептілік, мергенділік қабілеттерін дамыту.
"Тауық" сумен ойындар.
Мақсат-міндеттер: шапшаңдыққа, дәлдікке тәрбиелеу.
Сумен ойнайтын ойындарды тауық туралы ертегімен үйлестіруге болады. Балаларға тауық келеді. Балаларға тауықтың не істей алатынын, немен тамақтанатынын, қалай дыбыстайтынын айтып беріңіз. Балалармен бірге құсқа жем беріңіз. Ал, тауық балалар қамқорлық танытқандары үшін, оларға көп жұмыртқа әкеледі. Піскен жұмыртқалары бар себетті алып шығыңыз. Балаларға ұстап көруге ұсыныс жасайды. Олар ақ түсті және жұмыр екеніне назар аудартады. Сосын тегешке су құйып, ішіне жұмыртқаларды салыңыз. Ойын барысында , балалар жұмыртқаларды қолдарымен алып шығып, себетке салу керек.
Еңбек тапсырмасы: ойын аяқталғаннан кейін барлық заттарды жинастыру.
Мақсаты-міндеттер: балаларды ұқыптылыққа, тазалыққа тәрбиелеу.
Дербес ойын әрекеті.
Мақсат-міндеттер: балаларды шағын топтармен бірлесіп, тату ойнауға дағдыландыру; ойыншықтармен жеке ойында қарапайым ойын желісі бойынша әрекеттер жасауға машықтандыру.

	Серуеннен оралу
	Балалар киімдерін дұрыс шешу,шкафтарға бүктеп қою, қолды жуу әрекеттерін одан әрі қалыптастыру.
Таза сумен Арман,
Беті-қолын жуды.
Оған қарап Балжан,
Суға қолын созды.
(мәдени-гигиеналық дағдылар)

	Кешкі ас
	Алдыңдағы түскі асқа назар аудару; үстел басында отыру әдебі мен тамақтану мәдениетіне баулуға бағытталған жеке жұмыс; әдептілік ережелері. (мәдени-гигиеналық дағдылар)

	Тәрбиеші
мен
балалардың
еркін
әрекеті
	Кітап бұрышында: өткен тақырыптар бойынша суреттерді қарау, сипаттап айту; ертегілерді есте жаңғырту, кейіпкерлердің сөздерін қайталау. (тіл дамыту және көркем әдебиет)
Музыкалық аспаптармен ойындар. Білім күніне арналған әндер тыңдату. (шығармашылық дағдылар, музыка)
Өнер бұрышында ойыншықтар тақырыбында сурет салу, мүсіндеу, жапсыру, құрастыру. (шығармашылық, сурет салу, мүсіндеу, жапсыру, құрастыру)
Қолдың ұсақ және ірі моторикасын дамытатын ойындар. (танымдық дағдылар)
Кітаптарды санау, өлшеу, салыстыру.

Ата-анаға кеңес
	"Менің достарым" тақырыбында әңгімелесу.
	"Балабақша ережелері", "Достарының арасында өз-өзін қалай ұстау керек? " тақырыбында балалармен әңгімелесу.
	Ата-аналармен балалардың бүгінгі әрекеттері, өткен күндері, жетістіктері жайында әңгімелесу.
	Ата-аналармен балалардың тазалығы жайында әңгімелесу.
	«Жазғы жайсаң күндер» фото көрме.


